text: ЧДГ МАРИЯ МАГДАЛЕНА, Град София
  Частната детска градина Мария Магдалена, е открито през 2007 година. Базата на детското заведение е нова, специално проектирана и изградена да бъде детска градина, съобразена с всички изисквания на МЗ.
  Капацитетът на градината не е голям, но малкият брой деца в групите е предимство, защото създава атмосфера близка до домашната.
  В детската градина децата са разпределени в три групи според възрастта си. В първа група са децата на две и половина, три години. Във втора група се обучават децата на три, четири години. Има и една подготвителна група за деца на шест години. Децата във всички групи са по седем. За децата се грижат висококвалифицирани преподаватели, отлични професиналисти с богат опит.
  Детската градина разполага и със занималня за ученици от първи до четвърти клас, която съществува от пет години. Децата се взимат от училището в което учат, обядват, подготвят уроците си за следващия ден, занимават се с допълнителни задачи, играят. Капацитетът на занималнята не е голям, до дванадесет деца.
  Идеята за създаването идва от самите родители, от желанието им децата преди или след училище, в зависимост от учебната смяна, да са на сигурно място, и да бъдат подготвени добре по различните изучавани предмети, да си поиграят с приятели, да получат топла храна и да бъдат заведени или прибрани от училище. С децата работи квалифициран учител с опит, специалист по начална педагогика.
  Работата с децата в ЧДГ Мария Магдалена е съобразена с тяхната личност, като се развива индивидуалността им, според интереси и способности, в уютна, спокойна среда, с компетентност, професионализъм и много обич.
  Колективът на детското заведение работи с удоволствие и отговорност към родителите и децата. Екипът създаден от професионални педагози, притежава качества и умения за работа с малки деца.
  С много любящи грижи и приятелско отношение възпитателите градят и възпитават у децата хармония, толерантност и желание за взаимопомощ. Акцентира се върху работата за изграждане на пълноценни личности, както чрез традиционни, така и чрез индивидуално съобразени методи за обучение и възпитание.
  В ЧДГ Мария Магдалена работят петима учители, специалисти по предучилищна педагогика, логопед, психолог и медицинска сестра.
  В детското заведение е създадена уютна и богата на положителни емоции обстановка, която носи радост на децата и съдейства за обогатяване на творческото им въображение.